छात्रवृत्ति परीक्षा में शामिल हुए 896 छात्र-छात्राएं
शिक्षाविभाग द्वारा जिले के विभिन्न प्रखंडों में छात्रवृत्ति परीक्षा का आयोजन किया गया। राष्ट्रीय मेधा छात्रवृत्ति परीक्षा, राष्ट्रीय मेधा साधन छात्रवृत्ति परीक्षा और राष्ट्रीय निर्धनता मेधा छात्रवृत्ति परीक्षा में जिले भर से 896 परीक्षार्थी शामिल हुए। सभी प्रखंडों में उक्त परीक्षा कदाचारमुक्त एवं शांतिपूर्ण वातावरण संपन्न हुई। जिला मुख्यालय में एसएस पल्स टू विद्यालय को परीक्षा केंद्र बनाया गया था। यहां कड़ी सुरक्षा में परीक्षा ली गई।
मजिस्ट्रेट और पुलिस जवानों काे प्रतिनियुक्त किया गया था। बानो प्रखंड मुख्यालय स्थित एसएस प्लस टू विद्यालय में परीक्षा का आयोजन किया गया। यहां 106 परीक्षार्थी शामिल हुए। केन्द्राधीक्षक प्रखंड शिक्षा प्रसार पदाधिकारी सुरेन्द्र प्रसाद ने बताया कि प्रखंड से 135 बच्चों ने आवेदन जमा किया था। लेकिन 106 बच्चों ने परीक्षा दी। परीक्षा के सफल आयोजन के लिए बीपीओ मनमोहन गोस्वामी, सुदर्शन टोपनो, बृजमोहन पाल, अहिल्या देवी बसंत कोनगाड़ी आदि का योगदान रहा। कुरडेग में आयोजित परीक्षा में 85 परीक्षार्थी शामिल हुए। इस मौके पर बीडीओ मनोज कुमार दंडाधिकारी के रूप में प्रतिनियुक्त थे। बीईईओ सुमित्रा कुमारी, बीपीओ आभा कुमारी, शिक्षक श्रवण बड़ाईक, हेमंत कुमार जयनंदन साय आदि मौजूद थे।
mag_Deva hin_Deva hin_Deva